На основу Решења о банкротству стечајног судије Привредног суда у Н.Саду, број предмета Ст.бр.79/2016 од 10.04.2017 године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Правилник о утврђивању Националних стандарда за управљање стечајном масом, Национални стандард бр. 5,

о начину и поступку уновчења имовине стечајног дужника («*Службени гласник Републике Србије» број 13/2010.*), стечајни управник стечајног дужника

"MelissaTea Group“ доо у стечају Н.Сад ул. Бранимира Ћосића бр.2/3

ОГЛАШАВА

Продају непокретне имовине јавним надметањем

Предмет продаје

1. Једнособан стан-апартман бр. 19 улаз 1 на етажи поткровља стамбене зграде бр 7 (Конак бр.2) површине 31м2 изграђен на Златибору у склопу Апартманског насеља Златиборски конаци на парцели бр. 4586/379 К.О. Чајетина Лист непокретности бр 2817 КО Чајетина

Почетна цена је: 3.300.000,00 дин. Депозит је: 910.000,00

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од 15.000,00 динараза имовину под редним бројем 1. Профактура се може преузети сваког радног дана у периоду од 09,00 до 17,00 часова у просторијама стечајног дужника.
2. уплате депозит у износу од 910.000,00 динара, на текући рачун стечајног дужника број: 310-216385-85 код «НЛБ Банка » А.Д. Београд Филијала Н.Сад потпишу изјаву о губитку права на враћање депозита. Изјава чини саставни део продајне документације. Уплата депозита се има извршити најкасије до 31.10.2017.год.

Након уплате депозита а најкасније 3 дана пре одржавања јавног надметања, потенцијални купци, ради правовремене евиденције, морају предати образац пријаве за учешће на јавном надметању, стечајном управнику.

**Јавно надметање** одржаће се дана 06.11.2016.године у 11,00часова на следећој адреси: Н.Сад Булевар Ослобођења 127, 3 спрат сала Комерцсервиса.

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 10,00 до 10,50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања (кораци за увећање цене ће се утврдити на самој продаји)
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од 3 дана од дана одржавања јавног надметања, под условом да је депозит уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности,

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 08,00 до 15,00 часова уз претходну најаву на телефон 063 213 246 на локацији Златибор, Апартманско насење Златиборски конаци.

Учесницима који на јавном надметању нису стекли статус купца или другог најбољег понуђача, депозит се враћа у року од 8 дана од дана јавног надметања.

Другом најбољем понуђачу на јавном надметању, депозит се враћа у року од 12 дана од дана јавног надметања.

Порези и трошкови се додају на постигнуту купопродајну цену.

Oвлашћено лице: стечајни управник Душан Петровић, контакт телефон: 063 213 246